《送谢王梦得监税借示诗卷兼简王佥 其一》
宋代·章甫

人入江西社，诗参活句禅。盘珠无滞迹，溪月有馀妍。

不采庞公药，宜先祖逖鞭。淹留茆屋底，愁坐算商船。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。